Kulħadd jista’ jigdeb fuq l-internet, dwar l-età tiegħu jew tagħha, iżda Anna Stoehr kellha tigdeb bilfors biex tingħaqad mal-qraba u l-ħbieb tagħha fuq Facebook. Stoehr hija l-ixjaħ persuna ħajja f’Minnesota fl-Istati Uniti u nhar il-Ħadd li għadda ċċelebrat għeluq il-114-il sena. Minkejja l-età tagħha, hija dejjem riedet issir taf kif tuża t-teknoloġija u dan l-aħħar hija kienet qed titgħallem kif tuża l-’email’, tfittex fuq l-internet u tiċċettja. Iżda meta riedet tagħmel profil fuq Facebook, dan ma kienx faċli għal Stoehr. Facebook ma jħallikx tagħżel data tat-twelid qabel l-1905 u Stoehr twieldet fis-sena 1900. Għaldaqstant hija għamlet bħal ħafna oħrajn u gidbet dwar kemm għandha età. Fuq il-profil tagħha fuq Facebook hija għażlet li tgħid li għandha 99 sena.